open-index/open-wikipedia-markdown huggingface dataset:
Λουίτζι Λαμόνικα

μικρογραφία
Ο **Λουίτζι Λαμόνικα** (Πεσκάρα, 18 Δεκεμβρίου 1965) είναι Ιταλός πρώην επαγγελματίας διαιτητής τηςκαλαθοσφαίρισης, ο οποίος είχε μακρά διεθνή καριέρα και θεωρούνταν ως ένας από τους πιο έμπειρους διαιτητές της Ευρώπης, έχοντας σφυρίξει πολλές αγώνες στην EuroLeague, σε Παγκόσμια Κύπελλα της ΦΙΜΠΑ και σε δύο Ολυμπιακούς Αγώνες.

## Καριέρα
Ο Λαμόνικα απέκτησε διεθνή άδεια διαιτητή της ΦΙΜΠΑ το 1996 και έκτοτε υπήρξε σταθερή επιλογή για κρίσιμους και σημαντικούς αγώνες της FIBA και της Euroleague.

Σφύριξε στους Ολυμπιακούς Αγώνες του Πεκίνου το 2008 και στην Ολυμπιάδα του Λονδίνου το 2012, και συμμετείχε στο Παγκόσμιο Πρωτάθλημα FIBA του 2010 και στο Παγκοσμιο Κύπελλο FIBA του 2014.

Ο Λαμόνικα συμμετείχε στο επαγγελματικό πρωτάθλημα της Euroleague για πάνω από είκοσι έτη και συνεχώς επιλέγονταν για τα τουρνουά του Final Four της Ευρωλίγκας - οι εμφανίσεις του (συνολικά: 10) στο Final Four περιλαμβάνουν την παρθενική του εμφάνιση στη Μπολόνια το 2002, και την δέκατη και τελευταία του στο Βελιγράδι το 2022. Μετά το Βελιγράδι, ανακοίνωσε την οριστική αποχώρησή του από την επίσημη διεθνή διαιτησία.

Ο Λαμόνικα θεωρείται ευρέως ως ένας από τους σημαντικότερους Ιταλούς και Ευρωπαίους διαιτητές της γενιάς του, τόσο για την πολυετή σταθερότητά του στο ανώτατο διαιτητικό επίπεδο όσο και για τη συμμετοχή του στην εκπαίδευση νέων διαιτητών, όσο ακόμα και για τις δημόσιες παρεμβάσεις του σχετικά με τους νέους κανονισμούς στη διαιτησία. Ακόμη και μετά την αποχώρησή του, παραμένει ενεργός σε σεμινάρια, καθοδηγώντας νεότερους διαιτητές της καλαθοσφαίρισης.

## Αναγνώριση

* Στις 2 Ιουνίου 2019, ο Λαμόνικα χρίστηκε *Καβαλιέρε,* τίτλος του Τάγματος Εξοχοτήτων της Ιταλικής Δημοκρατίας για τα επιτεύγματά του.
* Είναι συγγραφέας του βιβλίου *Decidere. Fischi e fiaschi: olimpici, mondiali ed europei di un arbitro di basket* (CARSA, 2011), μια συλλογή ημερολογίων, εμπειριών και σκέψεων από τις διεθνείς εμπειρίες του ως διαιτητής καλαθοσφαίρισης.

## Παραπομπές


## Εξωτερικοί σύνδεσμοι
* Προφίλ διαιτητή στη BGbasket - Λουίτζι Λαμόνικα
* Olympedia - Λουίτζι Λαμόνικα

Κατηγορία:Διαιτητές καλαθοσφαίρισης ΦΙΜΠΑ
Ελληνική απογραφή 1913

Η **ελληνική απογραφή του 1913** ήταν ειδική προσωρινή απογραφή πληθυσμού που πραγματοποιήθηκε από το ελληνικό κράτος αμέσως μετά τη λήξη των Βαλκανικών Πολέμων, με σκοπό την καταγραφή του πληθυσμού στις περιοχές που είχαν προσαρτηθεί στην Ελλάδα. Η απογραφή αυτή υπήρξε η πρώτη επίσημη καταγραφή των νέων εδαφών.

## Ιστορικό
Η απογραφή διενεργήθηκε με την εγκύκλιο διαταγή 2089/27 της 29ης Αυγούστου 1913 προς τους διοικητικούς επιτρόπους των περιοχών που περιήλθαν στην Ελλάδα και πραγματοποιήθηκε κυρίως με τη συνδρομή του ελληνικού στρατού. Καταγράφηκαν οι κάτοικοι κάθε πόλης και χωριού, με διάκριση κατά φύλο.

Τα αποτελέσματα δημοσιεύθηκαν στην Εφημερίδα της Κυβερνήσεως στις 28 Μαρτίου 1915, μαζί με τα στοιχεία του πληθυσμού της Κρήτης που είχαν προκύψει από την απογραφή της 5ης Ιουνίου 1911. Οι ίδιοι πίνακες δημοσιεύθηκαν και σε βιβλίο το 1915 με τίτλο *«Απαρίθμησις των κατοίκων των νέων επαρχιών της Ελλάδος, του έτους 1913»* από τη Διεύθυνση Στατιστικής του Υπουργείου Εθνικής Οικονομίας.

## Πληθυσμός κατά Νομούς

## Πηγές
* Φύλλο 112Α΄/28-3-1915 της Εφημερίδας της Κυβερνήσεως, Εθνικό Τυπογραφείο, Αθήνα, 1915******
* Απαρίθμησις των κατοίκων των νέων επαρχιών της Ελλάδος του έτους 1913, Εθνικό Τυπογραφείο, Αθήνα, 1915
* Απογραφές πληθυσμού - κατοικιών 1821-2021, Ελληνική Στατιστική Αρχή, Πειραιάς, 2021

## Παραπομπές


1913
Υποψήφιος πάπας

Με τον όρο ***υποψήφιος πάπας***, πιο ευρέως γνωστό με τον ιταλικό όρο ***papabile***, νοείται αυτός ο υποψήφιος ο οποίος είναι απαραίτητο να είναι καθολικός, άνδρας και ιστορικά σχεδόν πάντα καρδινάλιος, ο οποίος θεωρείται πιο πιθανός να εκλεγεί στον παπικό θρόνο.

Σε πολλές περιπτώσεις, καρδινάλιοι οι οποίοι θεωρήθηκαν ως papabile πράγματι εκλέχθηκαν στο αξίωμα του πάπα. Ανάμεσα τους ο πάπας Πίος ΙΒ' (Ευγένιος Πατσέλι) το 1939, ο Πάπας Παύλος ΣΤ΄ (Ιωάννης Μπατίστα Μοντίνι) το 1963, ο Πάπας Βενέδικτος ΙΣΤ΄ (Ιωσήφ Ράτζινγκερ) το 2005, ο Πάπας Φραγκίσκος το 2013 και ο Πάπας Λέων ΙΔ΄ (Ρόβέρτος Φραγκίσκος Πρεβόστ) το 2025. 

Άλλες φορές, το κολλέγιο των καρδιναλίων έχει εκλέξει υποψήφιους οι οποίοι δεν θεωρήθηκαν ως υποψήφιοι από τους περισσότερους σχολιαστές του Βατικανού. Μερικοί από αυτούς είναι ο Πάπας Ιωάννης ΚΓ΄ (Άγγελος Ροντσάλι) το 1958, ο Πάπας Ιωάννης Παύλος Α΄ (Αλβίνος Λουτσιάνι) τον Άυγουστο του 1978, και ο Πάπας Ιωάννης Παύλος Β΄ (Κάρολος Ιωσήφ Βοϊτίουα) τον Οκτώβριο του 1978. 

Η λίστα των υποψήφιων αλλάζει όσο οι καρδινάλιοι υποψήφιοι μεγαλώνουν στην ηλικία. Ως παράδειγμα, ο αρχιεπίσκοπος του Μιλάνου, Κάρολος Μαρία Μαρτίνι, θεωρήθηκε papabile μέχρι που παραιτήθηκε από την επισκοπή του όταν έγινε 75 το 2002.

## Ορολογία της ιταλικής λέξης ''papabile''
Ο όρος *papabile* χρησιμοποιείται τουλάχιστον από τον 15ο αίωνα. Ο όρος μάλιστα βρίσκεται και σε ένα αγγλικό-λατινικό λεξικό της εποχής.

Στα ιταλικά, o όρος *papabile* χρησιμοποιείται και σε πλαίσια εκτός εκκλησίας, ως περιγραφή αυτών τών υποψηφίων οι οποίοι είναι πιο πιθανό να εκλεγούν ή να διοριστούν σε κάποια συγκεκριμένη θέση. 

## Υποψήφιοι που εκλέχθηκαν στο αξίωμα του πάπα

* Ο Πάπας Πίος Η΄ (Φραγκίσκος Καστιλιόνι) θεωρήθηκε υποψήφιος και στο κονκλάβιο του 1823 καθώς και του 1829. Κατά τη διάρκεια της ζωής του, ο Πάπας Πίος Ζ΄ αναφερόταν στον Καστιλιόνι ως «Πάπα Πίο Η'». Στο κονκλάβιο του 1823, ο καρδινάλιος Αννιμπάλε ντέλα Γκένγκα (ο οποίος εκλέχθηκε Πάπας Λέων ΙΓ΄ στο ίδιο κονκλάβιο δήλωσε ότι κάποια μέρα ο Καστιλίονι θα γινόταν «Πάπας Πίος Η'». Ο Καστιλιόνι στο ίδιο κονκλάβιο ήταν πολύ κοντά στο να νικήσει τις εκλογές, ωστόσο έχασε αρκετή υποστήριξη λόγω της φιλίας του με τον Ερκόλε Κονσάλβι, τότε καρδινάλιος γραμματέας του Παπικού κράτους για τον Πάπα Πίο Ζ'. 

## Παραπομπές
Ελευθερία (όνομα)

Το **Ελευθερία** είναι ένα ελληνικό γυναικείο όνομα που προέρχεται από το αρχαιοελληνικό ουσιαστικό *.*  Είναι το θηλυκό αντίστοιχο του Ελευθέριος. 

Κάποια από τα χαϊδευτικά του ονόματος είναι: Έρη, Ρία, Ρίτσα, Ρούλα.
[μικρογραφία|[Ελευθερία Αρβανιτάκη]]
[μικρογραφία|[Ελευθερία Πλευρίτου]]

## Άτομα με το όνομα Ελευθερία
* Ελευθερία Αρβανιτάκη (1957-), Ελληνίδα τραγουδίστρια 
* Ελευθερία Βιδάκη (1969-2004), Ελληνίδα ηθοποιός 
* Ελευθερία Δημητριάδη-Κουρμάζου (1932-), Ελληνίδα τραγουδίστρια, γνωστή ως Ρία Κούρτη 
* Ελευθερία Ελευθερίου (1989-), Ελληνοκύπρια τραγουδίστρια 
* Ελευθερία (Ελβίρα) Ευσταθίου (1989-), Ελληνίδα κολυμβήτρια 
* Ελευθερία Ζεγγίνη, Ελληνοβρετανίδα γενετίστρια 
* Ελευθερία Καραδήμου (1967-), Ελληνίδα συγγραφέας, σκηνοθέτρια, σεναριογράφος, στιχουργός και ηθοποιός 
* Ελευθερία Κουντούρη (1952-), Ελληνίδα λογοτέχνιδα, δημοσιογράφος και ζωγράφος 
* Ελευθερία Μπέλμπα (1969-), Ελληνίδα συγγραφέας 
* Ελευθερία Μπενοβία, Ελληνίδα ηθοποιός 
* Ελευθερία Πλευρίτου (1997-), Ελληνίδα υδατοσφαιρίστρια 
* Ελευθερία Ρήγου (1972-), Ελληνίδα ηθοποιός 
* Ελευθερία Φουντωτού (2002-), Ελληνίδα υδατοσφαιρίστρια 
* Ελευθερία Φτούλη (1981-), Ελληνίδα αθλήτρια της συγχρονισμένης κολύμβησης 
* Ελευθερία Χατζηγεωργίου (1979-), Ελληνίδα πολιτικός 
* Ελευθερία Χατζηνίκου (1978-), Ελληνίδα πετοσφαιρίστρια 

## Φανταστικοί χαρακτήρες

* Ελευθερία (Αθανασία Γκανά), γραμματέας σε δικηγορικό γραφείο, ερωτευμένη με τον εργοδότη της (Γιάννης Μπέζος), στην οικογενειακή κωμική σειρά *[[Άκρως οικογενειακόν]]* (2001-2003, ΑΝΤ1) σε σενάριο Πάνου Αμαραντίδη με τη Ρένας Ρίγγα και σκηνοθεσία Ανδρέα Μορφονιού 
* Ελευθερία Ασλάνογλου (Άννα Γαρεφαλάκη), θύμα δολοφονίας που έγινε στη Θεσσαλονίκη το 1975 στην οποία εμπλέκονται πέντε άτομα, στην αστυνομική κωμική σειρά ''Στο παρά 5'' (2005-2007, Mega) του Γιώργου Καπουτζίδη 
* Ελευθερία Βανδουλάκη (Μελίνα Βαμβακά), σύζυγος του Αλέξανδρου, η οποία πεθαίνει στο πλάι του, στη δραματική σειρά ''Το νησί'' (2010-2011, Mega) σε σκηνοθεσία Θοδωρή Παπαδουλάκη και σενάριο Μιρέλλα Παπαοικονόμου με βάση το ομότιτλο βιβλίο (2005) της Βρετανίδας Βικτόριας Χίσλοπ 
* Ελευθερία Πετροπούλου (Τζένη Θεωνά), αφελής ιδιωτική υπάλληλος, φανατική θαυμάστρια της Σακίρα, στη μαύρη κωμωδία ''Ψυχραιμία'' (2007) του Νίκου Περάκη 

## Παραπομπές

Κατηγορία:Γυναικεία ελληνικά ονόματα
Λούμπομιρ Κοτλέμπα

O **Λούμπομιρ Κοτλέμπα** (31 Μαρτίου 1946, Μπρατισλάβα) είναι Σλοβάκος πρώην διεθνής διαιτητής καλαθοσφαίρισης και πρώην αθλητικός διευθυντής της ΦΙΜΠΑ.

## Καριέρα
Ξεκίνησε τη διαιτητική του καριέρα το 1975 και διηύθυνε πάνω από 4.000 αγώνες καλαθοσφαίρισης, συμπεριλαμβανομένων συμμετοχών σε τρεις Ολυμπιακούς Αγώνες (με δύο τελικούς), πέντε Παγκόσμια Πρωταθλήματα και δώδεκα Ευρωπαϊκά Πρωταθλήματα.

Από το 1981 διετέλεσε μέλος της διοίκησης της τότε Τσεχοσλοβακικής και αργότερα Σλοβακικής Ομοσπονδίας Καλαθοσφαίρισης.

Μετά το τέλος της διαιτητικής του καριέρας το 1989, διορίστηκε αθλητικός διευθυντής της ΦΙΜΠΑ, θέση στην οποία υπηρέτησε για πολλά χρόνια, αναλαμβάνοντας καθοριστικό ρόλο στην ανάπτυξη και εποπτεία του μπάσκετ σε διεθνές επίπεδο. Μετά την αποχώρησή του, συνέχισε να συνεργάζεται με τη FIBA ως σύμβουλος του Γενικού Γραμματέα και Πρόεδρος της Επιτροπής Κανονισμών (*Rule Advisory Group*).

Το 2024 συμμετείχε ως επίσημος καλεσμένος στο Final Four της Balkan League, εκφράζοντας τον θαυμασμό του για την οργάνωση και το επίπεδο των διαιτητών. Έχει επίσης συμβάλει σε σεμινάρια εκπαίδευσης διαιτητών σε όλο τον κόσμο, όπως στην Καμπότζη μέσω της FIBA Asia.

## Κριτική
Στην καριέρα του για διάφορες αποφάσεις του, έχει δεχτεί δριμεία κριτική από παίκτες, παράγοντες και προπονητές καλαθοσφαίρισης της Ευρώπης.

## Παραπομπές


Κατηγορία:Διαιτητές καλαθοσφαίρισης ΦΙΜΠΑ
Κατωχώρι Τραπεζούντας

Το **Κατωχώρι** (τουρκικά: *Çaykara*, Τσαϊκάρα) είναι δήμος και περιφέρεια της επαρχίας Τραπεζούντας στην Τουρκία. Ο πληθυσμός της είναι 13.674 (2024).  Στο Κατωχώρι, η ποντιακή γλώσσα εξακολουθεί να ομιλείται μέχρι σήμερα. Ο Βαχίτ Τουρσούν, που κατάγεται από το Κατωχώρι, δημοσίευσε ένα τουρκο-ρωμαίικο λεξικό το 2019. Οι περισσότεροι κάτοικοι της περιοχής μιλούν επίσης άπταιστα τουρκικά.

## Παραπομπές
Εθνοσυνέλευση (Μαδαγασκάρη)

Η **Εθνοσυνέλευση** (; ) είναι η κάτω βουλή του Κοινοβουλίου της Μαδαγασκάρης. Η Εθνοσυνέλευση έχει 163 μέλη, που εκλέγονται για πενταετή θητεία σε μονοεδρικές και διεδρικές εκλογικές περιφέρειες.

Το Κοινοβούλιο της Μαδαγασκάρης είναι διθάλαμο. Η άλλη βουλή είναι η Γερουσία (*Antenimieran-Doholona/Sénat*), η οποία έχει 18 μέλη, εκ των οποίων 12 εκλέγονται έμμεσα (ένα από κάθε περιφέρεια της Μαδαγασκάρης), ενώ 6 ακόμη διορίζονται.

## Πρόσφατα εκλογικά αποτελέσματα

## Πρόεδροι της Εθνοσυνέλευσης
Πρόεδροι της Συντακτικής και Νομοθετικής Συνέλευσης:

Πρόεδροι της Εθνοσυνέλευσης:

Συμπρόεδροι της Μεταβατικής Επιτροπής για Οικονομική και Κοινωνική Αποκατάσταση:

Πρόεδροι της Εθνοσυνέλευσης:

## Παραπομπές


## Εξωτερικοί σύνδεσμοι
* 

Μαδαγασκαρη
Εθνοσυνελευση
Κοινοβούλιο της Μαδαγασκάρης

Το **Κοινοβούλιο** της Μαδαγασκάρης έχει δύο σώματα:
*Την **[[Εθνοσυνέλευση (Μαδαγασκάρη)|Εθνοσυνέλευση]]** ( / ) με 151 μέλη, τα οποία εκλέγονται για θητεία 5 ετών σε μονοεδρικές και διεδρικές εκλογικές περιφέρειες και 
*Τη **[[Γερουσία (Μαδαγασκάρη)|Γερουσία]]** ( / ) με 18 μέλη. Από τα μέλη, τα 12 εκλέγονται, ένα από καθεμιά επαρχία της Μαδαγασκάρης, και άλλα 6 διορίζονται από τον  Πρόεδρο, όλα για θητείες πέντε ετών.

## Παραπομπές


## Εξωτερικοί σύνδεσμοι
*Εθνοσυνέλευση
*Γερουσία

Μαδαγασκαρη
Κατηγορία:Πολιτική της Μαδαγασκάρης
Γερουσία (Μαδαγασκάρη)

Η **Γερουσία** ( / ) είναι η άνω βουλή του διθάλαμου Κοινοβουλίου της Μαδαγασκάρης. Η Γερουσία έχει 18 μέλη: 12 εκλέγονται έμμεσα, δύο από κάθε μία από τις έξι επαρχίες της Μαδαγασκάρης, και 6 διορίζονται από τον πρόεδρο.

Η Γερουσία υπήρχε κατά την Πρώτη Δημοκρατία (1958–1975) και ήταν ασθενέστερο σώμα από την Εθνοσυνέλευση, την κάτω βουλή του Κοινοβουλίου. Μόνο η Εθνοσυνέλευση μπορούσε να ψηφίσει πρόταση μομφής κατά της κυβέρνησης. Τα δύο τρίτα των Γερουσιαστών της Πρώτης Δημοκρατίας εκλέγονταν από επαρχιακά και δημοτικά όργανα, με εξαετή θητεία (με τις μισές έδρες σε εκλογή κάθε τρία χρόνια), ενώ το υπόλοιπο ένα τρίτο διοριζόταν από την κυβέρνηση.

Κατά τη Δεύτερη Δημοκρατία (1975–1993), η Γερουσία καταργήθηκε, αφήνοντας την Εθνοσυνέλευση ως μονοθάλαμο κοινοβούλιο. Στην Τρίτη Δημοκρατία (1993–σήμερα), η Γερουσία αποκαταστάθηκε, με τα δύο τρίτα των Γερουσιαστών να εκλέγονται έμμεσα και το άλλο ένα τρίτο να διορίζεται από τον Πρόεδρο. Όπως και στην Πρώτη Δημοκρατία, δεν μπορεί να ψηφίσει μομφή κατά της κυβέρνησης, αλλά επίσης δεν μπορεί να διαλυθεί.

Πριν από τις εκλογές για τη Γερουσία που διεξήχθησαν στις 20 Απριλίου 2008, οπότε τέθηκε σε ισχύ η μείωση σε 33 μέλη, η Γερουσία είχε 90 μέλη. Εξήντα Γερουσιαστές, 10 από κάθε επαρχία, εκλέγονταν από εκλέκτορες επαρχιών, ενώ οι υπόλοιποι τριάντα διορίζονταν από τον Πρόεδρο.

Στις εκλογές της Γερουσίας του Απριλίου του 2008, το κυβερνών κόμμα Τιάκο ι Μανταγκασικάρα (TIM) κέρδισε και τις 22 εκλεγμένες έδρες. Ο πρόεδρος του TIM, Ιβάν Ραντριασαντρατρινιονί, εκλέχθηκε Πρόεδρος της Γερουσίας στις 6 Μαΐου 2008· προηγουμένως, ο Ραζεμισόν Ρακοτομαχάρο ήταν Πρόεδρος της Γερουσίας από το 2002 έως το 2008. 

Τον Μάρτιο του 2009 ο μεταβατικός πρόεδρος Αντρί Ραζοελίνα διέλυσε και τα δύο Σώματα του Κοινοβουλίου.

Στις 29 Δεκεμβρίου 2015 διεξήχθησαν εκλογές για τη Γερουσία, 42 γερουσιαστές εκλέχθηκαν από δημάρχους και συμβούλους. Αυτές ήταν οι πρώτες εκλογές μετά τη διάλυση της Γερουσίας το 2009. Την 1η Φεβρουαρίου 2016 οι υπόλοιποι 21 γερουσιαστές διορίστηκαν από τον Πρόεδρο της Μαδαγασκάρης Ερί Ραζαοναριμαμπιανινά.

Το 2019 ο αριθμός μειώθηκε από 33 σε 18, σύμφωνα με διάταγμα του προέδρου Αντρί Ραζοελίνα.

Από το 2025 η Γερουσία δε λειτουργεί.

## Πρόεδροι της Γερουσίας
Ο Πρόεδρος της Γερουσίας είναι ο νόμιμος διάδοχος του Προέδρου της Δημοκρατίας σε περίπτωση κένωσης του αξιώματος.

## Παραπομπές


Μαδαγασκαρη
Γερουσια
Πρόγραμμα Ασφάλειας Πληροφοριών Πολεμικής Περιόδου

Το **Πρόγραμμα Ασφάλειας Πληροφοριών Πολεμικής Περιόδου** (, συντ. **WISP**) ήταν οργανισμός της περιόδου του Ψυχρού Πολέμου, ο οποίος θα είχε την ευθύνη για την εφαρμογή λογοκρισίας σε περίπτωση πυρηνικού πολέμου. Σε ένα τέτοιο ενδεχόμενο, οι έκτακτες εξουσίες θα παραχωρούσαν σε αυτήν την ομάδα οκτώ αξιωματούχων την αρμοδιότητα να ελέγχει όλα τα μέσα ενημέρωσης των Ηνωμένων Πολιτειών, καθώς και κάθε άλλη επικοινωνία που εισερχόταν ή εξερχόταν από τη χώρα.

Τα μέλη του WISP και το υποστηρικτικό τους προσωπικό θα κατέφευγαν και θα επιχειρούσαν από ένα ειδικά κατασκευασμένο καταφύγιο, το οποίο βρισκόταν στο υπόγειο κτηρίου του Κολλεγίου McDaniel (τότε γνωστό ως αγγλ. Western Maryland College) στο Γουέστμινστερ της Πολιτείας Μέριλαντ. Η αρχική τοποθεσία ήταν στο Thompson Hall, το οποίο εκείνη την εποχή λειτουργούσε ως νοσοκομείο του κολεγίου. Αργότερα, η εγκατάσταση μεταφέρθηκε στο Lewis Hall, κτήριο επιστημών, όπου παρέμεινε μέχρις ότου η κυβέρνηση επέστρεψε τον χώρο των αρκετών χιλιάδων τετραγωνικών μέτρων στο κολέγιο γύρω στο 1990.

Η ομάδα δημιουργήθηκε αρχικά με την ονομασία United States Office of Censorship (Γραφείο Λογοκρισίας των Ηνωμένων Πολιτειών) κατά την προεδρία του Ντουάιτ Αϊζενχάουερ, αλλά μετονομάστηκε αργότερα ώστε να αποφευχθούν οι αρνητικές συνδηλώσεις που είχε η λέξη «λογοκρισία». Το πρόγραμμα έπαψε να χρηματοδοτείται το 1974.

## Παραπομπές


## Περαιτέρω ανάγνωση

* 

Κατηγορία:Κυβέρνηση στις Ηνωμένες Πολιτείες
Κατηγορία:Ψυχρός Πόλεμος
Κατηγορία:20ός αιώνας στις Ηνωμένες Πολιτείες
Κατηγορία:1972
Ναός Κοιμήσεως της Θεοτόκου Πυροχόστσα

Ο **Ναός της [[Κοίμηση της Θεοτόκου|Κοιμήσεως της Θεοτόκου]] Πυροχόστσα** ή **Πυρογκόστσι** (, ) ή απλώς **Ναός της Πυροχόστσα** (ουκρ. Церква Пирогощі) είναι Ορθόδοξος Χριστιανικός ναός στο Κίεβο της Ουκρανίας, στην ιστορική συνοικία Ποντίλ (εξελλην. «Κάτω Πόλη»). Ο αρχικός ναός ανεγέρθηκε κατά τη δεκαετία 1130-1139 με παραγγελία του Μέγα Πρίγκιπα Μστισλάβ Α΄ του Κιέβου. Είναι η κύρια εκκλησία του Ποντίλ και προσωρινός μητροπολιτικός ναός του Κιέβου στις αρχές του 17ου αιώνα. Το 1613 ανοικοδομήθηκε σε αναγεννησιακό αρχιτεκτονικό ρυθμό, ενώ κατά τον 18ο και 19ο αιώνα προστέθηκαν αρχιτεκτονικά στοιχεία σε ουκρανικό μπαρόκ και νεοκλασικό ρυθμό. Ο ναός βρισκόταν από τότε (και ο νέος βρίσκεται ακόμα) στη μεγάλη Πλατεία των Συμβολαίων.

Το 1934 ο ναός ανακηρύχθηκε ο μητροπολιτικός ναός της Ουκρανικής Αυτοκεφάλου Ορθοδόξου Εκκλησίας όταν η έδρα της μετακινήθηκε από το Χάρκοβο στο Κίεβο, σε συμφωνία με την ανακήρυξη του Κιέβου ως πρωτεύουσας της ΣΣΔ της Ουκρανίας. Αλλά παρέμεινε στη θέση αυτή για λιγότερο από ένα έτος, καθώς καταδαφίσθηκε το 1935 από τις σοβιετικές αρχές με πρόσχημα την «ανακατασκευή της πλατείας». Στη συνέχεια ο ναός είχε σε μεγάλο βαθμό λησμονηθεί, μέχρι που το 1976 άρχισαν έρευνες των θεμελίων του. Εκείνη την εποχή εμφανίσθηκε η ιδέα να ξανακτισθεί ο ναός και τελικώς το σχέδιο αυτό ολοκληρώθηκε μόλις το 1997, με αρχιτεκτονική όμως βασισμένη στον υποθετικό μεσαιωνικό ρυθμό των Ρως (που δεν γνωρίζουμε πώς ακριβώς ήταν). Η ιστορική ακρίβεια ή αντίθετα η πρωτοτυπία της ανακατασκευής αποτελεί ακόμη θέμα συζητήσεως.

Ο αναδομημένος ναός εγκαινιάσθηκε ανήμερα την Κυριακή του Πάσχα του 1998, υπαγόμενος στην τότε Ουκρανική Ορθόδοξη Εκκλησία (Πατριαρχείο Κιέβου), με μητροπολίτη τον Φιλάρετο Ντενισένκο.

## Παραπομπές


Ναος Κοιμησεως Θεοτοκου Πυροχοσ
Κοιμησεως Θεοτοκου Πυροχοστσα
Πυροχοστσα
Ιωδιούχος άργυρος

Ο **ιωδιούχος [[άργυρος]]** είναι ανόργανη χημική ένωση με τον απλό χημικό τύπο **AgI**.  Είναι ένα άοσμο ανοικτοκίτρινο άλας, αλλά τα δείγματά του περιέχουν σχεδόν πάντοτε ίχνη μεταλλικού αργύρου, που του προσδίδουν μια γκριζωπή χροιά. Τα ίχνη αυτά προκύπτουν επειδή ο ιωδιούχος άργυρος μπορεί να είναι αρκετά έως πολύ φωτοευαίσθητος. Το άλας χρησιμεύει ως αντισηπτικό και για την τεχνητή πρόκληση βροχής.

## Δομή
Η δομή που υιοθετεί η ένωση εξαρτάται από τη θερμοκρασία:

* Κάτω από τους 420&nbsp;K, η φάση β του AgI, με την εξαγωνική κρυσταλλική δομή του βουρτσίτη, είναι η σταθερότερη. Αυτή συναντάται στη φύση με τη μορφή του ορυκτού ιωδαργυρίτης.
* Πάνω από τους 420&nbsp;K, η φάση α γίνεται η πιο σταθερή. Είναι εδροκεντρωμένοι κυβικοί κρύσταλλοι, με τα κέντρα του ατόμου αργύρου να κατανέμονται τυχαία ανάμεσα σε 6 οκταεδρικές, 12 τετραεδρικές και 24 τριγωνικές θέσεις. Στη θερμοκρασία αυτή τα ιόντα Ag+ μπορούν να κινούνται γρήγορα μέσα από το στερεό, επιτρέποντας αγωγή δια ταχέων ιόντων. Η μετάβαση μεταξύ των μορφών β και α αντιπροσωπεύει την τήξη του «υποπλέγματος» των κατιόντων (αργύρου). Η εντροπία τήξης του α-AgI είναι περίπου η μισή από εκείνη του χλωριούχου νατρίου (ενός τυπικού ιοντικού στερεού), πράγμα λογικό αν θεωρήσουμε ότι το κρυσταλλικό πλέγμα του AgI έχει ήδη «μερικώς λιώσει» κατά τη μετάβαση από τη μορφή β στην α.
* Μια μετασταθής φάση γ υπάρχει επίσης κάτω από τους 420&nbsp;K με την κρυσταλλική δομή του σφαλερίτη (κυβική).

thumb|left|Αεροσκάφος Cessna 210 εφοδιασμένο με συσκευή διασποράς κρυστάλλων ιωδιούχου αργύρου στην ατμόσφαιρα για τη δημιουργία νεφών
## Παραγωγή και ιδιότητες
Ο ιωδιούχος άργυρος παρασκευάζεται με αντίδραση ενός ιωδιούχου διαλύματος (π.χ. ιωδιούχου καλίου) με διάλυμα που περιέχει ιόντα αργύρου (π.χ. νιτρικού αργύρου). Τότε καθιζάνει σύντομα ένα κιτρινωπό στερεό, που είναι ένα μίγμα των δύο κύριων φάσεων του AgI. Η διάλυση του μίγματος του AgI με υδροϊωδικό οξύ, ακολουθούμενη από αραίωση με νερό, δίνει καθίζηση του β-AgI. Από την άλλη, η διάλυση του AgI σε ένα πυκνό διάλυμα νιτρικού αργύρου ακολουθούμενη από αραίωση με νερό, δίνει α-AgI. Αν η όλη διαδικασία δεν γίνει σε σκοτάδι, τότε το κιτρινωπό στερεό μαυρίζει σύντομα, καθώς το φως (φωτόνια) ανάγει τον ιοντικό άργυρο σε σκόνη μεταλλικού αργύρου. Η φωτοευαισθησία ποικίλλει αναλόγως της καθαρότητας του δείγματος.

Η κρυσταλλική δομή του β-AgI είναι παρόμοια με εκείνη του κοινού πάγου, κάτι που του επιτρέπει να επάγει τη συμπύκνωση των υδρατμών με μια διεργασία που είναι γνωστή ως ετερογενής δημιουργία πυρήνων συμπυκνώσεως. Περίπου 11 τόνοι AgI χρησιμοποιούνται ετησίως από τον άνθρωπο για την τεχνητή παραγωγή νεφών και εξ αυτών βροχής, με το κάθε εγχείρημα «σποράς νεφών» να καταναλώνει μόλις 10 έως 50&nbsp;γραμμάρια.

## Ασφάλεια
Ακραία μεγάλη έκθεση στο άλας αυτό μπορεί να προκαλέσει στον ανθρώπινο οργανισμό το σύμπτωμα της αργυρώσεως, με αλλαγή του χρώματος ιστών.

## Παραπομπές


## Πηγές
* 

Αργυρος
Κατηγορία:Ενώσεις αργύρου
Κατηγορία:Αντισηπτικά
Κιτρικό κάλιο

Το **κιτρικό κάλιο** είναι οργανική χημική ένωση με τον μοριακό χημικό τύπο K3C6H5O7: είναι το μετά καλίου άλας του κιτρικού οξέος. Ως ουσία είναι μια λευκή υγροσκοπική κρυσταλλική σκόνη, άοσμη και με αλμυρή γεύση. Το 38,28% της μάζας του αποτελείται από άτομα καλίου. Στη μονοένυδρη μορφή του, είναι τόσο πολύ υγροσκοπικό, ώστε μπορεί να σχηματίσει υδατικά διαλύματα απορροφώντας την υγρασία από το περιβάλλον του.

Χρησιμεύει ως πρόσθετο τροφίμων, προκειμένου να ρυθμίζει την οξύτητα, και ως τέτοιο είναι γνωστό με την κωδική ονομασία **E332**. Ιατρικώς έχει χρησιμοποιηθεί για έλεγχο της νεφρολιθιάσεως που προκαλείται από ουρικό οξύ ή κυστίνη: Το 2020 το κιτρικό κάλιο ήταν το 297ο σε αριθμό συνταγογραφήσεων φάρμακο στις ΗΠΑ με πάνω από 1εκατομμύριο συνταγών.

## Σύνθεση
Το κιτρικό κάλιο μπορεί να συντεθεί από την εξουδετέρωση του κιτρικού οξέος με την προσθήκη διττανθρακικού καλίου, ανθρακικού καλίου ή υδροξειδίου του καλίου. Κατόπιν το διάλυμα μπορεί να φιλτραριστεί και ο διαλύτης να εξατμισθεί μέχρι που το κιτρικό κάλιο να συσσωματωθεί σε κόκκους.

## Χρήσεις
Το κιτρικό κάλιο απορροφάται ταχέως όταν καταπίνεται και απεκκρίνεται με τα ούρα. Επειδή είναι αλκαλικό άλας, μειώνει τον καύσο και τη συχνότητα στην ούρηση όταν αυτά προκαλούνται από μεγάλη οξύτητα των ούρων. Χορηγείται για τον σκοπό αυτό σε σκύλους και γάτες, αλλά κυρίως χρησιμεύει ως μη ερεθιστικό διουρητικό. Αποτελεί επίσης αποτελεσματικό μέσο καταπολεμήσεως της καρδιακής αρρυθμίας όταν χορηγείται σε ασθενείς με υποκαλιαιμία.

Η ουσία χρησιμοποιείται επίσης στη νεφρολιθίαση, ενώ χορηγείται και σε ασθενείς με κυστινουρία. Μια συστηματική έρευνα έδειξε σημαντική μείωση στην επίπτωση της δημιουργίας λίθων: RR 0,26, 95% CI 0,10 έως 0,68.

Το κιτρικό κάλιο χρησιμεύει επίσης ως αλκαλικός παράγοντας στην αγωγή των ήπιων μολύνσεων της ουροφόρου οδού, όπως της ουρολοιμώξεως.

Από την άλλη, η ουσία προστίθεται στη σύνθεση πολλών αναψυκτικών ως ρυθμιστικός παράγοντας.

Τα υδατικά διαλύματα του κιτρικού καλίου μαζί με άλλα άλατα του καλίου χρησιμοποιούνται σε πυροσβεστήρες υγρού που είναι χρήσιμοι ιδίως σε πυρκαγιές κουζινών. Ο λόγος είναι ότι το αλκαλικό pH προάγει σαπωνοποίηση, που απομονώνει το υλικό που καίγεται από το οξυγόνο του αέρα, ενώ και η ενδόθερμη αντίδραση αφυδατώσεως απορροφά θερμική ενέργεια, μειώνοντας τη θερμοκρασία.

## Χορήγηση
Το κιτρικό κάλιο ως φάρμακο χορηγείται συνήθως από το στόμα με τη μορφή αραιού υδατικού διαλύματος, εξαιτίας της ήπιας καυστικής δράσεώς του στον βλεννογόνο του στομάχου και την πιθανότητα άλλων ήπιων παρενεργειών. Υπάρχει επίσης με τη μορφή δισκίων (χαπιών), τόσο για συνήθη όσο και για παρατεταμένη απελευθέρωση της ουσίας.

## Παραπομπές


## Εξωτερικοί σύνδεσμοι
* Tanner, G.A.: «Potassium citrate improves renal function in rats with polycystic kidney disease», *Journal of the American Society of Nephrology*, 1998, ανακτήθηκε στις 17 Δεκεμβρίου 2016.

Κατηγορία:Ενώσεις καλίου
Κατηγορία:Πρόσθετα τροφίμων
Ντερνεκπαζάρι

Το **Ντερνεκπαζάρι** (), παλαιότερα γνωστό ως **Κόντου** (), είναι δήμος και διαμέρισμα της επαρχίας Τραπεζούντας, στην Τουρκία. Ο πληθυσμός της είναι 3.959 (2024).  Ο πληθυσμός αποτελείται κυρίως από Ποντίους Έλληνες που εξισλαμίστηκαν κατά τον 17ο και 18ο αιώνα. Σήμερα, η διάλεκτος του Όφεως των ποντιακών (τοπικά αποκαλούμενη «Ρωμαίικα») εξακολουθεί να ομιλείται στα χωριά και σχεδόν όλα τα τοπικά τοπωνύμια είναι στα ελληνικά.

## Παραπομπές



Κατηγορία:Οικισμοί στην Επαρχία Τραπεζούντας
Κατηγορία:Διαμερίσματα της Επαρχίας Τραπεζούντας
Γνώσις (καλλιτέχνης)

Ο **Γνώσις** (ενεργός περί το 300 π.Χ.) είναι ο καλλιτέχνης που υπογράφει το ψηφιδωτό με θέμα το κυνήγι ελαφιού από την «Οικία της αρπαγής της Ελένης» στην Πέλλα, πρωτεύουσα του Μακεδονικού Βασιλείου. Είναι η πρώτη γνωστή υπογραφή («Γνώσις εποίησεν») δημιουργού ψηφιδωτού και το μόνο όνομα καλλιτέχνη που σώζεται σε βοτσαλωτό δάπεδο.

Δεν είναι γνωστό αν ο Γνώσις ήταν ο δημιουργός του ψηφιδωτού ή ο ζωγράφος της εικόνας που πιθανώς αναπαράγει η σύνθεση του δαπέδου. Επίσης δεν είναι γνωστό αν ήταν ντόπιος καλλιτέχνης στην μακεδονική αυλή ή από άλλη περιοχή. Στα ψηφιδωτά της Πέλλας για πρώτη φορά γίνεται χρήση μεγάλων βότσαλων και νέων υλικών όπως ημιπολύτιμοι λίθοι ή γυάλινες ψηφίδες.

## Παραπομπές


## Πηγές
* Mosaics of the Greek and Roman world By Katherine M. D. Dunbabin Page 14   (1999)
* Artists biographies artnet.com 

Κατηγορία:Αρχαίοι Έλληνες καλλιτέχνες
Κατάλογος των Πρώτων Συνδίκων του Γενικού Συμβουλίου

Ο **Πρώτος Σύνδικος** ήταν ο ομιλητής του Γενικού Συμβουλίου της Ανδόρας. Σημερινός τίτλος είναι ο **[[Κατάλογος Γενικών Συνδίκων του Γενικού Συμβουλίου|Γενικός Σύνδικος]]** από το 1993.

## Πρώτοι Σύνδικοι (1841-1993)
Μέχρι το 1993, ο **πρώτος σύνδικος** ήταν ο πρόεδρος του Γενικού Συμβουλίου της Ανδόρας. Ακολουθεί κατάλογος των προσώπων που κατείχαν το αξίωμα από το 1841 έως το 1993:

## Δείτε επίσης
*Κατάλογος Γενικών Συνδίκων του Γενικού Συμβουλίου

## Παραπομπές


Πολιτική της Ανδόρρας
Βουλευτικές εκλογές των Ώλαντ 2023

Οι νομοθετικές εκλογές διεξήχθησαν στις Νήσους Ώλαντ στις 15 Οκτωβρίου 2023 για την εκλογή των 30 μελών του Κοινοβουλίου των Νήσων Ώλαντ για τετραετή θητεία. Οι Φιλελεύθεροι για τις Ώλαντ έγιναν το μεγαλύτερο κόμμα και η Κατρίν Σιόγκρεν διορίστηκε πρωθυπουργός, διαδεχόμενη τη Βερόνικα Θόρνροος.

## Εκλογικό σύστημα
Τα 30 μέλη του Κοινοβουλίου των Νήσων Ώλαντ εκλέχθηκαν με αναλογική εκπροσώπηση, με κατανομή των εδρών χρησιμοποιώντας τη μέθοδο d’Hondt.

## Αποτελέσματα και επακόλουθα
Στις εκλογές σημειώθηκε πτώση για τα κόμματα της κυβερνητικής συμμαχίας, με εξαίρεση τον Συνασπισμό Αδεσμεύτων, ενώ οι Σοσιαλδημοκράτες και οι Φιλελεύθεροι των Ώλαντ κατέγραψαν πρόοδο. Η σημαντική άνοδος των τελευταίων ήταν ιδιαίτερα αξιοσημείωτη, με το κόμμα να αναδεικνύεται πρώτο τόσο σε ποσοστό ψήφων όσο και σε αριθμό εδρών. Η κυβέρνηση της Βερόνικα Θόρνοροος διατήρησε ωστόσο την απόλυτη πλειοψηφία των εδρών, επιτρέποντάς της θεωρητικά να παραμείνει στην εξουσία. Η νίκη των Φιλελευθέρων ήταν όμως τόσο μεγάλη που επέτρεψε στη ηγέτιδά τους Κατρίν Σιόγκρεν να αναλάβει το αξίωμα της πρωθυπουργού σχηματίζοντας νέα κυβερνητική συμμαχία με το Κέντρο των Ώλαντ και τους Σοσιαλδημοκράτες των Ώλαντ. Η νέα κυβέρνηση έλαβε την ψήφο εμπιστοσύνης του Lagting στις 11 Δεκεμβρίου με 21 ψήφους υπέρ, 0 κατά και οκτώ αποχές (συν έναν απόντα) και ανέλαβε τα καθήκοντά της την ίδια ημέρα.

## Παραπομπές


2023
Ωλαντ
Βεϊχερντάνζ

Το **Βεϊχερντάνζ** ή **Βέιχερντανγκ** (, , ) είναι χωριό της κοινότητας του Κλερβώ, στο βόρειο Λουξεμβούργο. Το 2023 το χωριό είχε πληθυσμό 331 κατοίκους. Είναι κτισμένο σε μέσο υψόμετρο περί τα 495 μέτρα πάνω από την επιφάνεια της θάλασσας και απέχει 3,5 χιλιόμετρα σε ευθεία γραμμή νοτιοδυτικά από το Κλερβώ.

## Παραπομπές


Βειχερντανζ
Βεϊντινζέν

Το **Βεϊντινζέν** ή **Βέγκντιχεν** (, , , γερμ. προφορά «Βάιντινγεν») είναι χωριό της κοινότητας του Βιλτς, στο βόρειο-βορειοδυτικό Λουξεμβούργο, και ανατολικό προάστιο της κωμοπόλεως Βίλτς. Το 2023 το χωριό είχε πληθυσμό 795 κατοίκους. Λέγεται ότι είναι το μοναδικό χωριό σε ολόκληρο το Λουξεμβούργο που δεν έχει χριστιανικό ναό, χαρακτηριστικό που οφείλεται στη γειτνίαση με το Βιλτς. Το Βέγκντιχεν είναι κτισμένο σε μέσο υψόμετρο περί τα 310 μέτρα πάνω από την επιφάνεια της θάλασσας.

## Παραπομπές


Βειντινζεν
Γκιρστ

Το **Γκιρστ** ή **Γκίιστ** (, ) είναι παραμεθόριο χωριό της κοινότητας Ροσπόρ-Μομπάς, στο ανατολικό Λουξεμβούργο. Το 2018 το χωριό είχε πληθυσμό 102 κατοίκους. Είναι κτισμένο σε μέσο υψόμετρο περί τα 230 μέτρα πάνω από την επιφάνεια της θάλασσας και απέχει 32,1 χιλιόμετρα *σε ευθεία γραμμή* από το κέντρο της πρωτεύουσας του Λουξεμβούργου, αλλά μόλις 750 μέτρα από τα σύνορα με τη Γερμανία, που στην περιοχή αυτή ορίζονται από τον ποταμό Ζάουερ. Το Γκιρστ είναι ένα από τα ανατολικότερα χωριά του Λουξεμβούργου.

## Παραπομπές


Γκιρστ
Γκαιμπλάνζ

Το **Γκαιμπλάνζ** ή **Γκίβελ** (, , ) είναι χωριό της κοινότητας του Καιρίς, στο νότιο και δυτικό Λουξεμβούργο. Το 2023 το χωριό είχε πληθυσμό 722 κατοίκους. Είναι κτισμένο σε μέσο υψόμετρο περί τα 321 μέτρα πάνω από την επιφάνεια της θάλασσας και απέχει 13,5 χιλιόμετρα *σε ευθεία γραμμή* δυτικά-βορειοδυτικά από το κέντρο της πρωτεύουσας του Λουξεμβούργου.

Στα βορειοανατολικά του χωριού έχουν ανακαλυφθεί εκτεταμένα υπολείμματα ενός ρωμαϊκού οικισμού, όπου έχουν ανασκαφεί δύο μεγάλες ρωμαϊκές επαύλεις. Λίγο πιο πέρα ανακαλύφθηκαν το 1966 κελτικοί τάφοι του 1ου αιώνα π.Χ..

## Παραπομπές


Γκαιμπλανζ
Γκαιτζινζέν

Το **Γκαιτζινζέν** ή **Γκαίτσεν** (, , ) είναι χωριό της κοινότητας του Καιρίς, στο δυτικό και νότιο Λουξεμβούργο. Το 2023 το χωριό είχε πληθυσμό 556 κατοίκους. Είναι κτισμένο σε μέσο υψόμετρο περί τα 322 μέτρα πάνω από την επιφάνεια της θάλασσας και απέχει 12 χιλιόμετρα *σε ευθεία γραμμή* δυτικά-βορειοδυτικά από το κέντρο της πρωτεύουσας του Λουξεμβούργου. Παραδοσιακά οι κάτοικοι του χωριού ασχολούνταν με τη γεωργία, αλλά οι περισσότεροι πλέον εργάζονται σε επιχειρήσεις στο γειτονικό Καπελέν ή στην πρωτεύουσα.

## Παραπομπές


Γκαιτζινζεν
Επελντόρφ

Το **Επελντόρφ** ή **Έπελντυρφ** (, ) είναι χωριό της κοινότητας της Κοιλάδας του Ερντς, στο ανατολικό Λουξεμβούργο. Το 2024 το χωριό είχε πληθυσμό 263 κατοίκους. Είναι κτισμένο σε μέσο υψόμετρο περί τα 265 έως 310 μέτρα πάνω από την επιφάνεια της θάλασσας και απέχει 27 χιλιόμετρα *σε ευθεία γραμμή* βόρεια-βορειοανατολικά από το κέντρο της πρωτεύουσας του Λουξεμβούργου.

## Παραπομπές


Επελντορφ
Ερμσντόρφ

Το **Ερμσντόρφ** ή **Ίερμσντρεφ** (, ) είναι χωριό και πρώην κοινότητα με 16 οικισμούς στο ανατολικό Λουξεμβούργο. Το 2024 το χωριό είχε πληθυσμό 466 κατοίκους. Είναι κτισμένο σε μέσο υψόμετρο περί τα 250 έως 285 μέτρα πάνω από την επιφάνεια της θάλασσας, και απέχει 25 χιλιόμετρα *σε ευθεία γραμμή* βόρεια-βορειοανατολικά από το κέντρο της πρωτεύουσας του Λουξεμβούργου.

Το 2011 το Ερμσντόρφ συγχωνεύθηκε με το Μεντερμάς δημιουργώντας την κοινότητα της Κοιλάδας του Ερντς.

## Παραπομπές


Ερμσντορφ
Ινσενμπόρν

Το **Ινσενμπόρν** ή **Ένσμπερ** (, ) είναι χωριό της κοινότητας Ες-συρ-Συρ στο βορειοδυτικό Λουξεμβούργο. Το 2024 το χωριό είχε πληθυσμό 176 κατοίκους. Είναι κτισμένο σε μέσο υψόμετρο περί τα 295 μέτρα πάνω από την επιφάνεια της θάλασσας.

## Παραπομπές


Ινσενμπορν
Βιντόφ

Το **Βιντόφ** ή **Βάντχαφ** (, ) είναι χωριό της κοινότητας του Καιρίς, στο Λουξεμβούργο. Το 2023 το χωριό είχε πληθυσμό 99 κατοίκους. Είναι κτισμένο σε μέσο υψόμετρο περί τα 335 μέτρα πάνω από την επιφάνεια της θάλασσας και απέχει 13 χιλιόμετρα σε ευθεία γραμμή (και 15 χιλιόμετρα οδικώς) δυτικά-βορειοδυτικά από το κέντρο της πρωτεύουσας της χώρας, την Πόλη του Λουξεμβούργου.

Ο οικισμός βρίσκεται πάνω στην Εθνική οδό N6, που ενώνει την Πόλη του Λουξεμβούργου με την πόλη Arlon στο Bέλγιο. Εξαιτίας και αυτού, από ένας μικρός οικισμός με λίγα σπίτια μέχρι το τέλος του 20ού αιώνα, αποτελεί σήμερα μια ταχέως επεκτεινόμενη «κυψέλη» επιχειρηματικής δραστηριότητας. Περισσότερες από 100 μικρές και μεσαίες επιχειρήσεις, που απασχολούν περισσότερους από 500 ανθρώπους, έχουν πλέον την έδρα τους στο Βιντόφ. Δραστηριοποιούνται σε τομείς όπως η τεχνολογία της πληροφορικής και των τηλεπικοινωνιών, ο κατασκευαστικός κλάδος, η αποθήκευση και η διαχείριση αποβλήτων. Σχεδόν όλοι όμως οι εργαζόμενοι σε αυτές τις εταιρείες διαμένουν στην πόλη του Λουξεμβούργου, και έτσι ο μόνιμος πληθυσμός του χωριού εμφανίζεται μικρός.

## Παραπομπές


Βιντοφ
Πρωτεΐνη ορού γάλακτος

[μικρογραφία|[Ζύμωση γάλακτος με προσθήκη καλλιέργειας βακτηρίων ή οξέος (π.χ. χυμός λεμονιού). Κατά τη διαδικασία της ζύμωσης το γάλα διαχωρίζεται σε τυρόπηγμα (το στερεό μέρος) και σε ορό γάλακτος (υγρό μέρος).]]
Η **πρωτεΐνη ορού γάλακτος** είναι ένα σύνολο πρωτεϊνών που προέρχονται από τον ορό γάλακτος, το υγρό που απομένει μετά την πήξη του γάλακτος κατά την παραγωγή τυριού. Είναι ένα δημοφιλές συμπλήρωμα διατροφής γνωστό για την υψηλή περιεκτικότητά του σε πρωτεΐνη και τα πιθανά οφέλη για την υγεία, όπως η ανάπτυξη των μυών και η διαχείριση του βάρους. Διατίθεται συνήθως σε σκόνη και μπορεί επίσης να βρεθεί σε διάφορες μπάρες πρωτεΐνης, ποτά και άλλα αθλητικά τρόφιμα.

Η πρωτεΐνη ορού γάλακτος είναι ένα μείγμα πρωτεϊνών, οι οποίες απομονώνονται από τον ορό γάλακτος. Αποτελείται κυρίως από β-λακτοσφαιρίνη, α-λακταλβουμίνη, λευκωματίνη και ανοσοσφαιρίνες, μαζί με άλλα δευτερεύοντα συστατικά όπως η λακτοφερρίνη και η λακτοϋπεροξειδάση. Η συγκεκριμένη σύνθεση μπορεί να ποικίλλει ανάλογα με παράγοντες όπως ο τύπος του ορού γάλακτος και οι μέθοδοι επεξεργασίας.

Οι τρεις κύριοι τύποι πρωτεΐνης ορού γάλακτος είναι η συμπυκνωμένη, η απομονωμένη και η υδρολυμένη πρωτεΐνη. Διαφέρουν ως προς την επεξεργασία τους, την περιεκτικότητα σε πρωτεΐνη και τα επίπεδα λακτόζης και λίπους. Η συμπυκνωμένη πρωτεΐνη ορού γάλακτος είναι η πιο συνηθισμένη και οικονομικά αποδοτική, καθώς περιέχει περίπου 58-89% περιεκτικότητα σε πρωτεΐνη με κάποια λακτόζη και λίπος. Η απομονωμένη πρωτεΐνη ορού γάλακτος υφίσταται περαιτέρω επεξεργασία για υψηλότερη περιεκτικότητα σε πρωτεΐνη (90% ή περισσότερο) και χαμηλότερη λακτόζη και λίπος. Η υδρολυμένη πρωτεΐνη ορού γάλακτος, έχει την υψηλότερη περιεκτικότητα σε πρωτεΐνη (περίπου 99%), διασπάται ενζυματικά σε μικρότερα πεπτίδια, καθιστώντας ευκολότερη και ταχύτερη την πέψη και την απορρόφησή της.

Η πρωτεΐνη ορού γάλακτος είναι μια πλήρης πρωτεΐνη, που σημαίνει ότι περιέχει όλα τα απαραίτητα αμινοξέα. Χρησιμοποιείται συχνά από αθλητές για μυϊκή ανάπτυξη και αποκατάσταση. Μπορεί επίσης να βοηθήσει στη διαχείριση του βάρους και στον έλεγχο του σακχάρου στο αίμα. 

Eίναι γενικά ασφαλής για τους περισσότερους ανθρώπους όταν καταναλώνεται με μέτρο, αλλά μπορεί να προκαλέσει κάποιες παρενέργειες, ιδιαίτερα σε υψηλές δόσεις ή για άτομα με συγκεκριμένες ευαισθησίες. Συχνές παρενέργειες περιλαμβάνουν πεπτικά προβλήματα όπως φούσκωμα, αέρια, κράμπες στο στομάχι και διάρροια, που συχνά σχετίζονται με δυσανεξία στη λακτόζη. Άλλες πιθανές παρενέργειες μπορεί να περιλαμβάνουν ναυτία, πονοκεφάλους, αυξημένη κένωση του εντέρου και μειωμένη όρεξη. Μερικά άτομα μπορεί επίσης να εμφανίσουν αλλεργικές αντιδράσεις, ακμή ή νεφρικά προβλήματα, ειδικά με υπερβολική κατανάλωση.

## Παραπομπές


Κατηγορία:Πρωτεΐνες
DHL

Η **DHL** (εκ των ιδρυτών της Dalsey, Hillblom και Lynn) είναι πολυεθνική εταιρεία logistics, που ιδρύθηκε στις Ηνωμένες Πολιτείες και εδρεύει στη Βόννη της Γερμανίας.  Παρέχει υπηρεσίες ταχυμεταφορών, παράδοσης δεμάτων και express mail, παραδίδοντας πάνω από 1.7 δισεκατομμύρια δέματα ετησίως. Θυγατρική και ομώνυμη του ομίλου DHL, η υπηρεσία express mail της, DHL Express, είναι ένας από τους ηγέτες της αγοράς υπηρεσιών δεμάτων στην Ευρώπη. Η DHL λειτουργεί επίσης μια ξεχωριστή υπηρεσία δεμάτων που απευθύνεται στην γερμανική καταναλωτική αγορά σε συνεργασία με την Deutsche Post.

Η εταιρεία ενδιαφερόταν κυρίως για υπεράκτιες και διηπειρωτικές παραδόσεις, αλλά η επιτυχία της FedEx ώθησε την εγχώρια (ενδοαμερικανική) επέκταση της DHL από το 1983. Το 1998, η Deutsche Post άρχισε να αποκτά μετοχές της DHL. Απέκτησε τον έλεγχο συμμετοχής το 2001 και απέκτησε όλες τις κυκλοφορούσες μετοχές μέχρι τον Δεκέμβριο του 2002. Στη συνέχεια, η εταιρεία απορρόφησε την DHL στο τμήμα Express, ενώ παράλληλα επέκτεινε τη χρήση της επωνυμίας DHL σε άλλα τμήματα, επιχειρηματικές μονάδες και θυγατρικές της Deutsche Post. Σήμερα, η DHL Express μοιράζεται την επωνυμία DHL με επιχειρηματικές μονάδες όπως η DHL Global Forwarding και η DHL Supply Chain. 

## Παραπομπές


Κατηγορία:Ταχυδρομεία
Κατηγορία:Μεταφορές
AliExpress

Το **AliExpress** (κινέζικα: 全球速卖通) είναι διαδικτυακή υπηρεσία λιανικής πώλησης με έδρα την Κίνα και ανήκει στον όμιλο Alibaba. Ξεκίνησε το 2010, και αποτελείται από μικρές επιχειρήσεις στην Κίνα και αλλού όπως η Σιγκαπούρη, που προσφέρουν προϊόντα σε διεθνείς αγοραστές στο διαδίκτυο. Ήταν ο ιστότοπος ηλεκτρονικού εμπορίου με τις περισσότερες επισκέψεις στη Ρωσία  και ο 10ος πιο δημοφιλής ιστότοπος στη Βραζιλία.Διευκολύνει τις μικρές επιχειρήσεις να πωλούν σε πελάτες σε όλον τον κόσμο. Το AliExpress έχει συγκριθεί με το eBay, καθώς οι πωλητές είναι ανεξάρτητοι και χρησιμοποιούν την πλατφόρμα για να προσφέρουν προϊόντα στους αγοραστές. Τον Μάρτιο του 2024, ο αριθμός των παγκόσμιων χρηστών της εφαρμογής AliExpress για κινητά έφτασε τα 8.18 εκατομμύρια, σημειώνοντας αύξηση 130% σε ετήσια βάση, σημειώνοντας το υψηλότερο ρεκόρ από την έναρξη των στατιστικών το 2016.

## Παραπομπές


Κατηγορία:Επιχειρήσεις της Κίνας
Πετρύς

Ο **Πετρύς** ή **Πέιτρους** (, ) είναι μικρός ποταμός του Λουξεμβούργου, παραπόταμος του Αλζέτ, με τον οποίο ενώνεται στην Πόλη του Λουξεμβούργου, την πρωτεύουσα της χώρας. Ο Πετρύς έχει μήκος μόλις 11 χιλιόμετρα. Η ονομασία του προέρχεται από τη λατινική φράση *rivus petrosus*, που σημαίνει «πετρώδης ποταμός» (από την ελληνική ρίζα).

## Παραπομπές


Κατηγορία:Γεωγραφία του Λουξεμβούργου
Κατηγορία:Ποταμοί της Ευρώπης
Μπαμπελαίν

Το **Μπαμπελαίν** ή **Κίερχεν** (, , ) είναι παραμεθόριο χωριό της κοινότητας του Τρουαβιέρζ, στο βόρειο Λουξεμβούργο. Το 2023 το χωριό είχε πληθυσμό 169 κατοίκους. Το δυτικό όριο του χωριού βρίσκεται πάνω στη συνοριακή γραμμή Λουξεμβούργου-Βελγίου.

## Παραπομπές


Μπαμπελαιν
Ντοντελάνζ

Το **Ντοντελάνζ** ή **Ντόντελ** (, , ) είναι χωριό της κοινότητας του Κελέν, στο νοτιοδυτικό Λουξεμβούργο. Το 2023 το χωριό είχε πληθυσμό 203 κατοίκους. Το Ντοντελάνζ έχει ένα ιστορικό παρεκκλήσιο και ένα μεγάλο ιστορικό μέγαρο.

## Παραπομπές


Ντονελανζ
Ρον Πωλ

Ο **Ροναλντ Έρνεστ Πωλ** (αγγλ. *Ronald Ernest Paul*, γενν. 20 Αυγούστου 1935), γνωστότερος ως **Ρον Πωλ**, είναι Αμερικανός ιατρός, πολιτικός, ακτιβιστής και συγγραφέας, που ήταν βουλευτής στη Βουλή των Αντιπροσώπων των Ηνωμένων Πολιτειών για το Τέξας επί δύο και πλέον δεκαετίες: το 1976-1977, από το 1979 έως το 1985 και από το 1997 έως το 2013. Εκτός αυτού, τρεις φορές υπήρξε υποψήφιος Πρόεδρος των Ηνωμένων Πολιτειών Αμερικής: πρώτα έχοντας το χρίσμα του Ελευθεριακού Κόμματος το 1988 και μετά ως υποψήφιος για το χρίσμα του Ρεπουμπλικανικού Κόμματος το 2008 και  το 2012.

Ο Πωλ γεννήθηκε στο Πίτσμπεργκ και ως μαθητής κέρδισε αγώνες στίβου ως δρομέας ταχύτητας. Πήρε πτυχίο ιατρικής από το Πανεπιστήμιο Ντιουκ το 1961, όντας νυμφευμένος από το 1957 με την Κάρολυν Γουέλς, και ειδικεύθηκε στη μαιευτική-γυναικολογία σε νοσοκομείο του Πίτσμπεργκ. Κατόπιν με τη σύζυγό του μετεγκαταστάθηκαν στο Τέξας, όπου άνοιξε ιατρείο. 

Σε όλη την πολιτική σταδιοδρομία του τήρησε επικριτική στάση απέναντι σε αρκετές ομοσπονδιακές πολιτικές, ιδίως στην ύπαρξη κεντρικού τραπεζικού συστήματος (της Ομοσπονδιακής Τράπεζας των ΗΠΑ) και του στρατιωτικο–βιομηχανικού συμπλέγματος, στον πόλεμο κατά των ναρκωτικών και τον πόλεμο κατά της τρομοκρατίας. Επίσης υπήρξε σφοδρός επικριτικής κατά των πολιτικών μαζικής παρακολουθήσεως των πολιτών. Χαρακτηρίσθηκε ως ο «διανοητής νονός» του Κινήματος του Τσαγιού.

Ο Ρον Πωλ και η σύζυγός του απέκτησαν 5 τέκνα, ένα εκ των οποίων είναι ο γερουσιαστής του Κεντάκι Ραντ Πολ. Ο Ρον συνέχισε να σχολιάζει την πολιτική μέσα από το *The Ron Paul Liberty Report*, ένα διαδικτυακό πρόγραμμα στο YouTube.

## Παραπομπές


Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί ακτιβιστές
Κατηγορία:Ελευθερισμός
Πετινζέν

Το **Πετινζέν** ή **Πέτεν** (, ) είναι χωριό της κοινότητας του Μερς, στο κεντρικό Λουξεμβούργο. Το 2024 το χωριό είχε πληθυσμό 248 κατοίκους. Το Πετινζέν είναι γνωστό για το κάστρο του στο κέντρο του οικισμού, ένα από τα πλέον καλοδιατηρημένα οχυρά κάστρα σε όλο το Λουξεμβούργο.

## Παραπομπές


Πετινζεν
Βαθειανός Κάμπος Ηρακλείου

Ο **Βαθειανός Κάμπος** είναι οικισμός της Κρήτης στην Περιφερειακή Ενότητα Ηρακλείου.

## Γενικά στοιχεία
Ο Βαθειανός Κάμπος βρίσκεται στα βόρεια παράλια του νησιού σε απόσταση 4 χιλιόμετρα δυτικά από τις Γούρνες (έδρα του δήμου) και 13 χιλιόμετρα ανατολικά του Ηρακλείου σε υψόμετρο 15 μέτρων. Είναι επάνω στην κεντρική οδική αρτηρία προς τον Άγιο Νικόλαο ανάμεσα στον Σταυρωμένο (δυτικά του), Κοκκίνη Χάνι και Βραχόκηπο (ανατολικά του). Είναι γνωστός για τις παραλίες του με τους συνεχόμενους κολπίσκους, όπου εκβάλει ο χείμαρρος Σφακορύακο ή Βαθειανός Ποταμός και για το λόγο αυτό αποτελεί γνωστό τουριστικό προορισμό της περιοχής.

Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην τότε κοινότητα Κάτω Βαθείας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Κάτω Βάθεια και τον Βραχόκηπο αποτελούν την Κοινότητα Κάτω Βαθείας, που ανήκει στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 1.081 κάτοικοι ενώ με αυτήν του 2011 είχε 946 κατοίκους.

## Εξωτερικοί σύνδεσμοι

* Φωτογραφίες από την παραλία Βαθειανού Κάμπου στον ιστότοπο https://www.thisiscrete.gr/.

## Παραπομπές


Βαθειανός Κάμπος
Βαθειανός Κάμπος
Βαθειανός Κάμπος
Anima Christi

Το **Αnima Christi** (Ψυχή του Χριστού) είναι μια Καθολική προσευχή προς τον Χριστό με προέλευση από τον μεσαίωνα στα λατινικά.

Για πολλά χρόνια η προσευχή πιστευόταν ευρέως ότι είχε συνταχθεί από τον Ιγνάτιο της Λογιόλα, καθώς εκείνος την τοποθέτησε στην αρχή τoυ βιβλίου του «*Πνευματικών Ασκήσεων»* και αναφέρεται συχνά σε αυτήν. Στην πρώτη έκδοση των *Πνευματικών Ασκήσεων* ο Ιγνάτιος απλώς τη μνημονεύει, θεωρώντας προφανώς ότι ο αναγνώστης θα την γνώριζε ήδη. Σε μεταγενέστερες εκδόσεις, η προσευχή τυπώθηκε ολόκληρη. Επειδή θεωρήθηκε ότι όλο το έργο ήταν γραμμένο από τον Ιγνάτιο, η προσευχή αποδόθηκε εσφαλμένα σε αυτόν. Για τον λόγο αυτόν, η προσευχή αναφέρεται μερικές φορές ως «Αναστεναγμοί του Αγίου Ιγνατίου Λογιόλα».

Ωστόσο, η προσευχή ανάγεται στις αρχές του 14ου αιώνα και ενδεχομένως συντάχθηκε από τον πάπα Ιωάννη ΚΒ΄, αν και η πατρότητά της παραμένει αβέβαιη. Έχει εντοπιστεί σε αρκετά προσευχητάρια που κυκλοφόρησαν κατά τη νεότητα του Ιγνατίου και περιλαμβάνεται σε χειρόγραφα που χρονολογούνται εκατό χρόνια πριν από τη γέννησή του. Ο Άγγλος υμνολόγος James Mearns την ανακάλυψε σε χειρόγραφο του Βρετανικού Μουσείου που χρονολογείται περίπου στο 1370. Στη βιβλιοθήκη της Αβινιόν σώζεται προσευχητάριο του καρδινάλιου Πιερ ντε Λούξεμπουργκ (ο οποίος απεβίωσε το 1387), το οποίο περιέχει την προσευχή σχεδόν στην ίδια μορφή με αυτήν που είναι γνωστή σήμερα. Έχει επίσης βρεθεί χαραγμένη σε μία από τις πύλες του Αλκάθαρ της Σεβίλλης, που ανάγεται στην εποχή του Πέτρου της Καστίλης (1350–1369).

Οι επικλήσεις της προσευχής έχουν πλούσιους συνειρμούς με καθολικές δοξασίες που σχετίζονται με τη Θεία Ευχαριστία (Σώμα και Αίμα Χριστού), το Βάπτισμα (ύδωρ) και τα Πάθοι του Ιησού (Άγια Τραύματα).

## O ύμνος

## Παραπομπές


Κατηγορία:Μεσαιωνικοί ύμνοι
Κατηγορία:Καθολικοί ύμνοι
Κεραυνός Αγίου Παύλου

Ο **Κεραυνός Αγίου Παύλου** είναι ερασιτεχνική ποδοσφαιρική ομάδα με έδρα τον Άγιο Παύλο Θεσσαλονίκης. Ιδρύθηκε το 1951 και συμμετέχει στα πρωταθλήματα της ΕΠΣ Μακεδονίας. Έχει αγωνισθεί σε διάφορες κατηγορίες της Ένωσης, μεταξύ των οποίων και η Α' κατηγορία.

## Ιστορία
Ο σύλλογος ιδρύθηκε το 1951 από κατοίκους της περιοχής Αγίου Παύλου Θεσσαλονίκης. Από τότε συμμετέχει ανελλιπώς στα πρωταθλήματα της ΕΠΣΜ. 

Η ομάδα πέτυχε άνοδο στην Α' κατηγορία ΕΠΣ Μακεδονίας το 2024 κατακτώντας τη 2η θέση στη Β' κατηγορία.  
Την επόμενη χρονιά εξασφάλισε την παραμονή του στην Α' κατηγορία με νίκη επί του Εθνικού Λαγυνών.

## Γήπεδο
Η ομάδα αγωνίζεται στο **Δημοτικό Γήπεδο Αγίου Παύλου** Θεσσαλονίκης, το οποίο διαθέτει χλοοτάπητα και φιλοξενεί τόσο την ανδρική ομάδα όσο και τα τμήματα ακαδημιών.

## Ακαδημίες
Ο Κεραυνός διατηρεί τμήματα υποδομής για παιδιά ηλικίας 4–15 ετών. Οι ακαδημίες συμμετέχουν σε τουρνουά της ΕΠΣ Μακεδονίας και σε άλλες διοργανώσεις, δίνοντας έμφαση στην ανάπτυξη νέων ποδοσφαιριστών.

## Προπονητές
Την τεχνική ηγεσία του συλλόγου ανέλαβε το 2025 ο Γιώργος Πανίδης.  
Η συνεργασία του με τον σύλλογο ανανεώθηκε για την αγωνιστική περίοδο 2025–2026. Τον Οκτώβριο του ίδιου έτους αποχώρησε από τη θέση του προπονητή και τη σκυτάλη ανέλαβε ο Βασίλης Σταυριανίδης.

## Χρώματα και Έμβλημα
Τα χρώματα του συλλόγου είναι το μπλε και το λευκό. Το έμβλημα της ομάδας περιλαμβάνει κεραυνό, σύμβολο δύναμης και ενέργειας.

## Παραπομπές


## Εξωτερικοί σύνδεσμοι
* ΕΠΣ Μακεδονίας (επίσημη σελίδα)
* Σελίδα στο Facebook
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις ποδοσφαιρικών ομάδων το 1951
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1951
ΑΝ Μέριδα

Η **ΑΝ Μέριδα** *(Asociación Deportiva Mérida)* είναι μια ισπανική ποδοσφαιρική ομάδα με έδρα τη Μέριδα, στην αυτόνομη κοινότητα της Εστρεμαδούρα. Ιδρύθηκε το 2013 και είναι διάδοχος σύλλογος της ΚΠ Μέριδα και αγωνίζεται αυτή τη στιγμή στον 1ο όμιλο της Πριμέρα Φεντερασιόν.

## Ιστορία

Ο σύλλογος ιδρύθηκε στις 19 Φεβρουαρίου 2013 και έξι ημέρες αργότερα, καταχωρήθηκε στο Γενικό Μητρώο Αθλητικών Φορέων της Εστρεμαδούρα. Η Μέριδα ΟΝ διαλύθηκε αργότερα το 2013 και η **Μέριδα ΑΝ** πήρε τη θέση της στην Τερθέρα Ντιβισιόν.

Στις 30 Μαΐου 2015, ο σύλλογος προβιβάστηκε στη Σεγούντα Ντιβισιόν Β, αφού νίκησε την ΚΝ Λαρέντο με συνολικό σκορ 2–1 στα πλέι οφ. Στις 27 Αυγούστου εκείνου του έτους, η ομάδα αγωνίστηκε στο Κύπελλο Ισπανίας για πρώτη φορά, χάνοντας με 0–3 εντός έδρας από την Πένια Σπορτ ΦΚ στον πρώτο γύρο.

Την περίοδο 2017–18, ο σύλλογος αποκλείστηκε από τον δεύτερο γύρο του κυπέλλου, όπου έχασε με 2–0 από την ΚΦ Φουενλαμπράδα. Η σεζόν τελείωσε με υποβιβασμό στην τέταρτη κατηγορία μετά από συνολική ήττα με 2–2 (εκτός έδρας γκολ) από την Κορούξο ΦΚ στα πλέι οφ υποβιβασμού, αλλά ο σύλλογος ανέκαμψε ένα χρόνο αργότερα με νίκη στα πέναλτι εναντίον της ΟΝ Σοκουέγιαμος.

Μετά από μια αναδιάρθρωση του πρωταθλήματος το 2021, η Μέριδα τοποθετήθηκε στη νέα τέταρτη κατηγορία Σεγούντα Ντιβισιόν ΡΦΕΦ. Εκείνη τη σεζόν, τερμάτισε δεύτερη στον όμιλό της, πίσω από την Κόρδοβα ΚΦ, και πέτυχε την άνοδο μέσω των πλέι οφ με νίκη με 2–0 στην παράταση επί της ΚΝ Τερουέλ.

Το 2025, ο όμιλος Best Intentions Analytics Limited (BIA) με επικεφαλής τον Μάθιου Μπένχαμ απέκτησε τον σύλλογο.

## Παραπομπές
Βραχόκηπος Ηρακλείου

Ο **Βραχόκηπος** είναι οικισμός της Κρήτης στην Περιφερειακή Ενότητα Ηρακλείου και τον Δήμο Χερσονήσου.

## Γενικά στοιχεία
Ο Βραχόκηπος βρίσκεται προς τα βόρεια παράλια του νησιού σε απόσταση 3 χιλιόμετρα νοτιοδυτικά από τις Γούρνες (έδρα του δήμου) και 14 χιλιόμετρα ανατολικά του Ηρακλείου σε υψόμετρο περίπου 50 μέτρων. Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Κάτω Βαθείας του τότε δήμου Γουβών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Κάτω Βάθεια και τον Βαθειανό Κάμπο αποτελούν την Κοινότητα Κάτω Βαθείας, που ανήκει στη Δημοτική Ενότητα Γουβών του Δήμου Χερσονήσου και σύμφωνα με την απογραφή 2021 απογράφησαν 446 κάτοικοι ενώ με αυτήν του 2011 είχε 325 κατοίκους. 

## Παραπομπές


Βραχόκηπος
Βραχόκηπος
Βραχόκηπος
Συντακτικές δομές

Οι **Συντακτικές δομές** (Αγγλικά: *Syntactic Structures*) είναι ένα πρωτοποριακό έργο στη γλωσσολογία του Αμερικανού γλωσσολόγου Νόαμ Τσόμσκι, το οποίο εκδόθηκε αρχικά το 1957. Ως μια σύντομη μονογραφία περίπου εκατό σελίδων, αναγνωρίζεται ως μία από τις σημαντικότερες και πιο επιδραστικές γλωσσολογικές μελέτες του 20ού αιώνα. Περιέχει την πλέον διάσημη πρόταση «Άχρωμες πράσινες ιδέες κοιμούνται μανιασμένα» (Αγγλικά: *Colorless green ideas sleep furiously*), την οποία ο Τσόμσκι προσέφερε ως παράδειγμα γραμματικά σωστής πρότασης που δεν έχει διακριτό νόημα, υποστηρίζοντας έτσι την ανεξαρτησία της σύνταξης (η μελέτη των δομών των προτάσεων) από τη σημασιολογία (η μελέτη του νοήματος).

Οι *Συντακτικές δομές* σηματοδότησαν τη στροφή της γλωσσολογίας από τις ανθρωπιστικές στις θετικές επιστήμες αποδεικνύοντας την ανεπάρκεια των μεθόδων περιγραφής γλωσσών που εφαρμόζει η αμερικάνικη δομική γλωσσολογία και προτείνοντας μια μορφή γραμματικής που βασίζεται ολοκληρωτικά στις αρχές της τυπικής λογικής.

Το βιβλίο μεταφράστηκε στα Ελληνικά από τον Φώτη Καβουκόπουλο και κυκλοφόρησε το 1991 από τις Εκδόσεις Νεφέλη.

## Παραπομπές


Κατηγορία:Νόαμ Τσόμσκι
Κατηγορία:Γλωσσολογία